title: A Tanács (EU) 2017/402 végrehajtási rendelete (2017. március 7.) a dél-szudáni helyzetre tekintettel hozott korlátozó intézkedésekről szóló (EU) 2015/735 rendelet 20. cikke (3) bekezdésének végrehajtásáról

text:
               9.3.2017

               HU

               Az Európai Unió Hivatalos Lapja

               L 63/7

         A TANÁCS (EU) 2017/402 VÉGREHAJTÁSI RENDELETE
   (2017. március 7.)
   a dél-szudáni helyzetre tekintettel hozott korlátozó intézkedésekről szóló (EU) 2015/735 rendelet 20. cikke (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a dél-szudáni helyzetre tekintettel hozott korlátozó intézkedésekről és a 748/2014/EU rendelet hatályon kívül helyezéséről szóló, 2015. május 7-i (EU) 2015/735 tanácsi rendeletre (1) és különösen annak 20. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. május 7-én elfogadta az (EU) 2015/735 rendeletet.

               (2)

               Az ENSZ Biztonsági Tanácsának a 2206 (2015) sz. ENSZ BT-határozat alapján létrehozott bizottsága 2017. január 12-én hat, korlátozó intézkedések hatálya alá tartozó személy tekintetében naprakésszé tette a rájuk vonatkozó információt.

               (3)

               Az (EU) 2015/735 rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2015/735 rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 7-én.

            a Tanács részéről

            az elnök

         L. GRECH

      (1)  HL L 117., 2015.5.8., 13. o.

      MELLÉKLET
      Az alább felsorolt személyekre vonatkozó bejegyzések helyébe a következő bejegyzések lépnek:
      A.   SZEMÉLYEK

      1.   Gabriel JOK RIAK (más néven: a) Gabriel Jok; b) Jok Riak; c) Jock Riak)

      Titulusa: altábornagy.
      Tisztsége: a Szudáni Népi Felszabadító Hadsereg (SPLA) első körzetének parancsnoka.
      Születési ideje: 1966.
      Születési helye: Bor, Szudán/Dél-Szudán
      Állampolgársága: dél-szudáni.
      Címe: a) Unity állam, Dél-Szudán; b) Wau, Western Bahr El Ghazal tartomány, Dél-Szudán.
      Az ENSZ általi jegyzékbe vétel dátuma: 2015. július 1.

         Egyéb információk: 2013 januárja óta a Szudáni Népi Felszabadító Hadsereg (SPLA) első körzetének parancsnoka; az első körzet fő tevékenységi területe Unity államban van. Az SPLA első körzetének parancsnokaként több ízben megsértette az ellenségeskedés beszüntetéséről szóló megállapodást, és ezzel kiterjesztette és elnyújtotta a dél-szudáni konfliktust. Az SPLA egy dél-szudáni katonai szervezet, amely olyan cselekményekben vesz részt, amelyek miatt tovább húzódik a dél-szudáni konfliktus, ideértve az ellenségeskedés beszüntetéséről szóló, 2014. januári megállapodásnak és az e megállapodás melletti újbóli elköteleződést jelentő, a dél-szudáni válság megoldását célzó, 2014. május 9-i megállapodásnak több ízben történő megsértését is. Az SPLA továbbá a Kormányközi Fejlesztési Hatóság (IGAD) monitoring- és ellenőrzési mechanizmusának tevékenységeit is akadályozza. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5879060

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

      Gabriel Jok Riakot 2015. július 1-jén vették jegyzékbe a 2206 (2015) sz. ENSZ BT-határozat 7. pontjának a) és f) alpontja, valamint 8. pontja alapján a következők miatt: „olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „a Dél-Szudánban működő nemzetközi békefenntartó, diplomáciai, illetve humanitárius segítségnyújtási missziók – ideértve az IGAD monitoring- és ellenőrzési mechanizmusát is – tevékenységeinek akadályozása, illetve a humanitárius segélyek célba juttatásának, szétosztásának vagy az azokhoz való hozzáférésnek az akadályozása”; valamint egy olyan „szervezet vezetése – ideértve bármely dél-szudáni kormányzati, ellenzéki, militáns vagy egyéb csoportot is –, amely vagy amelynek tagjai a 6. és 7. pontban felsorolt tevékenységekben vesznek részt”.
      Gabriel Jok Riak a Szudáni Népi Felszabadító Hadsereg (SPLA) első körzetének parancsnoka. Az SPLA egy dél-szudáni katonai szervezet, amely olyan cselekményekben vesz részt, amelyek miatt tovább húzódik a dél-szudáni konfliktus, ideértve az ellenségeskedés beszüntetéséről szóló, 2014. januári megállapodásnak és az e megállapodás melletti újbóli elköteleződést jelentő, a dél-szudáni válság megoldását célzó, 2014. május 9-i megállapodásnak több ízben történő megsértését is.
      Gabriel Jok Riak 2013 januárja óta a Szudáni Népi Felszabadító Hadsereg (SPLA) első körzetének parancsnoka; az első körzet fő tevékenységi területe Unity államban van. Az SPLA harmadik, negyedik és ötödik hadosztálya az első körzetnek és az első körzet parancsnokának, azaz Gabriel Jok Riaknak van alárendelve.
      Gabriel Jok Riak és az irányítása alatt álló első és harmadik körzet több olyan, lentebb részletesen is ismertetett tevékenységben vett részt, amelyek megsértették az ellenségeskedés beszüntetéséről szóló, 2014. januári megállapodásban tett azon vállalásokat, miszerint be kell szüntetni az ellenzéki erőket célzó katonai fellépéseket és az egyéb provokatív intézkedéseket, a csapatokat az aktuális pozícióban kell tartani, valamint tartózkodni kell az olyan tevékenységektől, amelyek katonai konfrontációhoz vezethetnek, így például a fegyveres erők mozgatásától vagy a lőszerkészletek feltöltésétől.
      A Gabriel Jok Riak irányítása alatt álló SPLA-csapatok nyílt összecsapások formájában több ízben is megsértették az ellenségeskedés beszüntetéséről szóló megállapodást.
      A Gabriel Jok Riak által vezetett SPLA-erők 2014. január 10-én elfoglalták Bentiu városát, amely azt megelőzően – 2013. december 20. óta – az Ellenzéki Szudáni Népi Felszabadító Hadsereg (SPLA-IO) ellenőrzése alatt állt. Az SPLA harmadik hadosztálya – az ellenségeskedés beszüntetéséről szóló, 2014. januári megállapodás aláírása után nem sokkal – Leer közelében SPLA-IO harcosokat támadott meg rajtaütészszerűen és tüzérségi támadást indított ellenük, majd 2014. április közepén elfoglalta Mayom települést, és több mint 300 SPLA-IO katonát ölt meg.
      A Gabriel Jok Riak által vezetett SPLA-erők 2014. május 4-én újból visszafoglalták Bentiu városát. A jubai állami televízióban az SPLA szóvivője elmondta, hogy a Gabriel Jok Riak irányítása alatt álló kormányzati haderő délután 4 órakor elfoglalta Bentiu városát, azt is hozzátéve, hogy az SPLA harmadik hadosztálya és egy különleges SPLA-alakulat is részt vett a műveletben. A májusi megállapodás bejelentése után alig néhány órával az SPLA harmadik és negyedik hadosztálya visszaszorította azokat az ellenzéki harcosokat, akik korábban SPLA-állásokat támadtak meg Bentiu közelében és Dél-Szudán északi olajlelőhelyein.
      A májusi megállapodás aláírását követően az SPLA harmadik hadosztályának katonái visszafoglalták Wang Kai városát, Santino Deng Wol, a hadosztály parancsnoka pedig engedélyt adott arra, hogy katonái megöljenek minden olyan személyt, akinél fegyver van vagy aki a helyiek otthonaiban rejtőzködik, valamint parancsba adta katonáinak, hogy gyújtsák fel az ellenzéki erőket bújtató személyek otthonait.
      2015. április végén és 2015 májusában az SPLA első körzetének katonái Gabriel Jok Riak vezetésével – Lakes államból kiindulva – teljes körű katonai offenzívát indítottak ellenzéki erők ellen Unity államban.
      Az ellenségeskedés beszüntetéséről szóló megállapodásban foglaltakat megsértve Gabriel Jok Riak egyes értesülések szerint 2014. szeptember elején kísérletet tett arra, hogy tankokat javíttasson meg és alakíttasson át úgy, hogy azok bevethetők legyenek az ellenzéki erők ellen. 2014. október végén legalább 7 000 SPLA-katonát és nehézfegyvereket csoportosítottak át a harmadik és az ötödik hadosztályból a negyedik hadosztályba, amely a Bentiu közelében történt ellenzéki támadást követően jelentősen meggyengült. Az SPLA 2014 novemberében új katonai felszereléseket és fegyvereket – többek között páncélozott szállító harcjárműveket, helikoptereket, tüzérségi fegyvereket és lőszereket – hozott az első körzet fennhatósága alá tartozó területre, valószínűleg az ellenzéki erők elleni harcokra készülve. Értesülések szerint Gabriel Jok Riak 2015. február elején páncélozott szállító harcjárműveket küldött Bentiu városába, feltehetőleg a közelmúltbeli rajtaütészszerű ellenzéki támadások megtorlására.
      A Unity államban 2015 áprilisában és májusában végrehajtott offenzívát követően az SPLA első körzete elutasította a Kormányközi Fejlesztési Hatóság monitoring- és ellenőrző csoportjának (IGAD-MVM) azon kérését, hogy az Bentiuban kivizsgálhassa az ellenségeskedés beszüntetéséről szóló megállapodás ezen megsértését, ezzel pedig megbízatásának teljesítésében és szabad mozgásában is akadályozta az IGAD-MVM-et.
      Ezen túlmenően Gabriel Jok Riak 2014 áprilisában kiterjesztette a dél-szudáni konfliktust, mégpedig azáltal, hogy értesülések szerint 1 000, a dinka törzshöz tartozó fiatal felfegyverzéséhez és mobilizálásához nyújtott segítséget, hogy velük egészítse ki az SPLA hagyományos fegyveres erőit.
      2.   Simon Gatewech DUAL (más néven: a) Simon Gatwich Dual; b) Simon Getwech Dual; c) Simon Gatwec Duel; d) Simon Gatweach; e) Simon Gatwick, f) Simon Gatwech; g) Simon Garwich; h) General Gaduel; i) Dhual)

      Titulusa: vezérőrnagy
      Tisztsége: az Ellenzéki Szudáni Népi Felszabadító Hadsereg (SPLA-IO) vezérkari főnöke.
      Születési ideje: 1953.
      Születési helye: Akobo, Jonglei állam, Szudán/Dél-Szudán; b)Uror megye, Jonglei állam, Szudán/Dél-Szudán.
      Címe: Jonglei állam, Szudán/Dél-Szudán.
      Az ENSZ általi jegyzékbe vétel dátuma: 2015. július 1.

         Egyéb információk: Gatwech Dual az SPLA-IO vezérkari főnöke, korábban pedig Jonglei állam ellenzéki erőinek parancsnoka volt. Gatwech Dual erői 2015. február elején támadást hajtottak végre Jonglei államban. 2015 márciusától kezdve Gatwech Dual a polgári lakosság ellen végrehajtott támadások révén megkísérelte aláásni Jonglei állam békéjét. Fénykép rendelkezésre áll az INTERPOL-ENSZ Biztonsági Tanács szankciós adatlapon való feltüntetéshez. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5879066

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

      Simon Gatewech Dualt 2015. július 1-jén vették jegyzékbe a 2206 (2015) sz. ENSZ BT-határozat 6. pontja, 7. pontjának a) és d) alpontja, valamint 8. pontja alapján mint olyan személyt, aki „közvetlenül vagy közvetve felelős, közvetlenül vagy közvetve bűnrészes, vagy közvetlenül vagy közvetve részt vesz a következőkben: a Dél-Szudán békéjét, biztonságát, illetve stabilitását fenyegető fellépések vagy politikák”; „olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „a célzottan a polgári lakossággal, többek között nőkkel és gyermekekkel szembeni fellépés, ideértve az erőszakos cselekmények (gyilkosság, megcsonkítás, kínzás, erőszakos közösülés és más szexuális erőszak) elkövetését, az elrablást, az erőszakos eltüntetést, a lakhelyelhagyásra kényszerítést, az iskolák, kórházak, vallási létesítmények, a polgári lakosság számára menedékül szolgáló helyek elleni támadásokat, valamint az olyan magatartást, amely az emberi jogokkal való súlyos visszaélésnek, illetve azok megsértésének, vagy a nemzetközi humanitárius jog megsértésének minősül”; továbbá mint „egy olyan szervezet vezetőjét – ideértve bármely dél-szudáni kormányzati, ellenzéki, militáns vagy egyéb csoportot –, amely vagy amelynek tagjai a 6. és 7. pontban felsorolt tevékenységekben vesznek részt”.
      Simon Gatwech Dual (Gatwech Dual) olyan tevékenységekben és olyan politikák végrehajtásában vesz részt, amelyek veszélyeztetik Dél-Szudán békéjét, biztonságát és stabilitását, továbbá vezető tisztséget tölt be az Ellenzéki Szudáni Népi Felszabadító Hadseregben (SPLA-IO), amely szervezet Dél-Szudán békéjét, biztonságát és stabilitását veszélyeztető tevékenységekben vesz részt, továbbá erőszakos cselekményeket követ el célzottan a polgári lakosság, többek között a nők és gyermekek ellen.
      Gatwech Dual az SPLA-IO vezérkari főnöke, korábban pedig Jonglei állam ellenzéki erőinek parancsnoka volt.
      2014–2015-ben nagyszámú katona tartozott az irányítása alá, akikkel viszonylag önállóan indíthatott támadásokat. Ő felügyeli az SPLA-IO telepítését, és vélhetően a Fehér Hadsereg (egy nuer fiatalokból álló milícia) egyes csapatainak telepítését is.
      A Gatwech Dual által vezetett erők 2014 áprilisának végén területeket foglaltak el Jonglei államban, miközben Bor városa (állami székhely) felé nyomultak. Gatwech Dual a bori ENSZ-táborban tartózkodó, a nuer törzshöz tartozó belső menekültek ellen elkövetett 2014. április 17-i támadás hírét használhatta fel ahhoz, hogy katonáit bosszúállásra buzdítsa. Az IGAD-nak a Felső-Nílus, Unity és Jonglei államokban működő monitoring- és ellenőrzési mechanizmusa a tűzszünet megsértéseiről szóló 2014. augusztus 14-i jelentésében szintén említést tesz a Gatwech Dual által vezetett erőkről.
      Gatwech Dual erői 2015. február elején támadást hajtottak végre Jonglei államban. Gatwech Dual 2015 márciusától kezdve a polgári lakosság ellen végrehajtott támadások révén megkísérelte aláásni Jonglei állam békéjét.
      2015 áprilisának végén Gatwech Dual orvtámadásokat tervezett és koordinált a dél-szudáni kormányerők ellen Felső-Nílus államban. Az IGAD monitoring- és ellenőrzési mechanizmusa az ellenségeskedés beszüntetéséről szóló megállapodás 2015. május 12. és 31. közötti megsértéseiről szóló összefoglaló jelentésében felsorolja, hogy a Gatwech irányítása alatt álló ellenzéki erők mivel sértették meg a megállapodást, és itt említ egy, a kormányzati erők ellen Ayodban végrehajtott támadást is.
      Az SPLA-IO Gatwech Dual ellenőrzése alatt álló csapatai nők, gyermekek és civilek ellen is támadásokat hajtottak végre. A jelentések szerint Gatwech Dual arra utasította az irányítása alatt álló egységeket, hogy a dinka törzshöz tartozó hadifoglyokat, nőket és gyermekeket gyilkoljanak meg. Az irányítása alá tartozó tisztek olyan kijelentéseket tettek, hogy az ellenzéki erőknek a dinka törzshöz tartozó minden személyt meg kell ölniük, függetlenül attól, hogy a dinka törzs melyik ágába tartoznak.
      3.   James Koang CHUOL (más néven: a) James Koang Chol Ranley; b) James Koang Chol; c) Koang Chuol Ranley; d) James Koang Chual)

      Titulusa: vezérőrnagy
      Születési ideje: 1961.
      Állampolgársága: dél-szudáni. Útlevélszáma: R00012098, Dél-Szudán
      Az ENSZ általi jegyzékbe vétel dátuma: 2015. július 1.

         Egyéb információk: 2014 decembere óta az Ellenzéki Szudáni Népi Felszabadító Hadsereg (SPLA-IO) különleges hadosztályának kinevezett parancsnoka. Csapatai polgári személyek elleni támadásokban vettek részt. Az irányítása alatt álló erők 2014 februárjában ENSZ-táborokat, kórházakat, templomokat és iskolákat támadtak meg, számos esetben nemi erőszakot és kínzást követtek el, továbbá szándékosan vagyontárgyakat semmisítettek meg annak érdekében, hogy elűzzék a kormánnyal szövetséges polgári lakosságot, katonákat és rendőröket. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5879069

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

      James Koang Chuolt (Koang) 2015. július 1-jén vették jegyzékbe a 2206 (2015) sz. ENSZ BT-határozat 6. pontja, 7. pontjának a) és d) alpontja, valamint 8. pontja alapján mint olyan személyt, „aki közvetlenül vagy közvetve felelős a következőkért, illetve közvetlenül vagy közvetve bűnrészes, vagy közvetlenül vagy közvetve részt vesz a következőkben: a Dél-Szudán békéjét, biztonságát, illetve stabilitását fenyegető fellépések vagy politikák; olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „a célzottan a polgári lakossággal, többek között nőkkel és gyermekekkel szembeni fellépés, ideértve az erőszakos cselekmények (gyilkosság, megcsonkítás, kínzás, erőszakos közösülés és más szexuális erőszak) elkövetését, az elrablást, az erőszakos eltüntetést, a lakhelyelhagyásra kényszerítést, az iskolák, kórházak, vallási létesítmények és a polgári lakosság számára menedékül szolgáló helyek elleni támadásokat, valamint az olyan magatartást, amely az emberi jogokkal való súlyos visszaélésnek, illetve azok megsértésének, vagy a nemzetközi humanitárius jog megsértésének minősül”; továbbá mint „egy olyan szervezet vezetőjét – ideértve bármely dél-szudáni kormányzati, ellenzéki, militáns vagy egyéb csoportot –, amely vagy amelynek tagjai a 6. és 7. pontban felsorolt tevékenységekben vesznek részt”.
      James Koang Chuol (Koang) a dél-szudáni Unity állam kormányellenes erőinek vezetőjeként veszélyeztette Dél-Szudán békéjét, biztonságát és stabilitását. Az irányítása alatt álló erők tagjai erőszakos cselekményeket követtek el célzottan a polgári lakosság, többek között a nők és gyermekek ellen, gyilkosságokat és szexuális erőszakot is ideértve, továbbá iskolák, kórházak, vallási létesítmények, valamint a polgári lakosság számára menedékül szolgáló helyek elleni támadásokat hajtottak végre.
      Koang 2013 decemberében távozott a Szudáni Népi Felszabadító Hadsereg (SPLA) negyedik hadosztályának parancsnoki posztjáról. Az SPLA-t szintén elhagyó katonák Koang parancsára 260 társukat végezték ki, majd Bentiu városában (állami székhely) polgári személyeket támadtak és gyilkoltak meg.
      Koang 2014 decembere óta az Ellenzéki Szudáni Népi Felszabadító Hadsereg (SPLA-IO) különleges hadosztályának kinevezett parancsnoka. Új posztján 2015. januárban a Felső-Nílus állambeli Renk és Maban megyében támadást intézett a kormányerők ellen, amit a fejlesztés monitoringját és ellenőrzését végző mechanizmussal foglalkozó kormányközi hatóság az ellenségeskedés beszüntetéséről szóló megállapodás megsértésének minősített.
      Miután Koang átvette Unity állam kormányellenes erőinek vezetését, az irányítása alatt álló erők 2014 februárjában ENSZ-táborokat, kórházakat, templomokat és iskolákat támadtak meg, számos esetben nemi erőszakot és kínzást követtek el, továbbá szándékosan vagyontárgyakat semmisítettek meg annak érdekében, hogy elűzzék a kormánnyal szövetséges polgári lakosságot, katonákat és rendőröket. 2014. április 14–15-én Koang erői heves harcokat követően elfoglalták Bentiut, és támadást indítottak a polgári lakosság ellen. Egy bentiui mecsetben, templomban és használaton kívüli élelmiszerraktárban elkövetett támadások alkalmával Koang emberei kiválogatták azokat a polgári személyeket, akik etnikai vagy nemzetiségi hovatartozásuk miatt menedéket kerestek, majd célzott gyilkosságokat hajtottak végre, amelyek során legalább kétszázan meghaltak, négyszázan pedig megsebesültek. A jelentések szerint Koang 2014. szeptember közepén azt a parancsot adta embereinek, hogy egy, a Felső-Nílus államban elkövetett támadás alkalmával a dinka törzshöz tartozó polgári személyeket vegyenek célba.
      4.   Santino Deng WOL (más néven: a) Santino Deng Wuol; b) Santino Deng Kuol)

      Titulusa: vezérőrnagy
      Tisztsége: az SPLA harmadik hadosztályának parancsnoka.
      Születési ideje: 1962. november 9.
      Születési helye: Aweil, Szudán/Dél-Szudán.
      Az ENSZ általi jegyzékbe vétel dátuma: 2015. július 1.

         Egyéb információk: Deng Wol az ellenzéki erőkkel szembeni katonai akciókat vezetett és irányított, és az ellenségeskedés beszüntetéséről szóló megállapodást megsértve konfrontációs célú csapatmozgásokat irányított. Miközben 2015 májusában Unity államon keresztül a thorjathi olajmező felé haladtak, Deng Wol katonái gyermekeket, nőket és idős személyeket öltek meg, épületeket gyújtottak fel és állatokat loptak el. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5879071

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

      Santino Deng Wolt 2015. július 1-jén vették jegyzékbe a 2206 (2015) sz. ENSZ BT-határozat 7. pontjának a) és d) alpontja, valamint 8. pontja alapján a következők miatt: „olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „a célzottan a polgári lakossággal, többek között nőkkel és gyermekekkel szembeni fellépés, ideértve az erőszakos cselekmények (gyilkosság, megcsonkítás, kínzás, erőszakos közösülés és más szexuális erőszak) elkövetését, az elrablást, az erőszakos eltüntetést, a lakhelyelhagyásra kényszerítést, az iskolák, kórházak, vallási létesítmények, a polgári lakosság számára menedékül szolgáló helyek elleni támadásokat, valamint az olyan magatartást, amely az emberi jogokkal való súlyos visszaélésnek, illetve azok megsértésének, vagy a nemzetközi humanitárius jog megsértésének minősül”; továbbá mint „egy olyan szervezet vezetőjét – ideértve bármely dél-szudáni kormányzati, ellenzéki, militáns vagy egyéb csoportot –, amely vagy amelynek tagjai a 6. és 7. pontban felsorolt tevékenységekben vesznek részt”.
      Santino Deng Wol (Deng Wol) a Szudáni Népi Felszabadító Hadsereg (SPLA) vezérőrnagya és harmadik hadosztályának a parancsnoka; az SPLA egy dél-szudáni katonai szervezet, amely olyan cselekményekben vesz részt, amelyek miatt tovább húzódik a dél-szudáni konfliktus, ideértve az ellenségeskedés beszüntetéséről szóló, 2014. januári megállapodásnak és az e megállapodás melletti újbóli elköteleződést jelentő, a dél-szudáni válság megoldását célzó, 2014. május 9-i megállapodásnak több ízben történő megsértését is.
      Deng Wol ellenzéki erőkkel szembeni katonai akciókat vezetett és irányított, és az ellenségeskedés beszüntetéséről szóló megállapodást megsértve konfrontációs célú csapatmozgásokat hajtatott végre.
      A szembenálló felek tárgyalói szinte még alig állapodtak meg az ellenségeskedés beszüntetéséről, amikor Deng Wol a csapataival már a Unity államban található Leer városa elleni támadásra készült. A későbbiekben Leer közelében rajtaütészszerűen megtámadták a felkelő harcosokat, és tüzérségi támadást indítottak ellenük.
      2014 áprilisának közepén Deng Wol csapatai állítólag Bentiunak a kormányellenes erőktől való visszafoglalására készültek. Április második felében Deng Wol csapatai 300 ellenzéki harcos halálát követelő heves küzdelemben elfoglalták Mayomot. 2014 májusának elején Deng Wol csapatai elfoglalták Tor Abyadot, és ennek során ellenzéki erőkhöz tartozó katonákat öltek meg. Röviddel ezután az SPLA erői – Deng Wol csapatait is beleértve – támadást indítottak a Unity államban található Wang Kai városa ellen, és azt visszafoglalták. Deng Wol engedélyezte, hogy katonái megöljenek minden olyan személyt, akinél fegyver van vagy aki a helyiek otthonaiban rejtőzködik, és parancsba adta katonáinak, hogy gyújtsák fel az ellenzéket támogató személyek otthonait.
      Az SPLA Deng Wol vezette harmadik hadosztálya részt vett a Unity államban 2015 április–májusában végrehajtott offenzívában, amelynek során az SPLA koordinált támadást indított a Mayom, a Guit, a Koch, a Mayendit és a Leer megyei ellenzéki támaszpontok elfoglalására. Miközben 2015 májusában Unity államon keresztül a thorjathi olajmező felé haladtak, Deng Wol katonái gyermekeket, nőket és idős személyeket öltek meg, épületeket gyújtottak fel és állatokat loptak el. Ezenkívül május elején Deng Wol állítólag szorgalmazta a foglyul ejtett, ellenzéki erőkhöz tartozó katonák kivégzését.
      5.   Marial Chanuong Yol MANGOK (más néven: a) Marial Chinuong; b) Marial Chan; c) Marial Chanoung Yol; d) Marial Chinoum)

      Tisztsége: a) Szudáni Népi Felszabadító Hadsereg vezérőrnagya b) parancsnok, elnöki gárda.
      Születési ideje: 1960. január 1.
      Születési helye: Yirol, Lakes állam.
      Állampolgársága: dél-szudáni. Útlevélszáma: R00005943, Dél-Szudán.
      Az ENSZ általi jegyzékbe vétel dátuma: 2015. július 1.

         Egyéb információk: az általa vezetett elnöki gárda élen járt a nuer törzshöz tartozó polgári személyek jubai és Juba környéki lemészárlásában; az áldozatok közül sokakat tömegsírokba temettek. Egy-egy ilyen sírban állítólag 200–300 polgári személy holtteste található. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/72684667

         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

      Marial Chanuong Yol Mangokot 2015. július 1-jén vették jegyzékbe a 2206 (2015) sz. ENSZ BT-határozat 7. pontjának a), c) és d) alpontja, valamint 8. pontja alapján a következők miatt: „olyan fellépések, illetve politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „olyan cselekmények tervezése, irányítása vagy elkövetése Dél-Szudánban, amelyek megsértik az alkalmazandó nemzetközi emberi jogi normákat vagy a nemzetközi humanitárius jogot, illetve amelyek az emberi jogok megsértését jelentik”; „a célzottan a polgári lakossággal, többek között nőkkel és gyermekekkel szembeni fellépés, ideértve az erőszakos cselekmények (gyilkosság, megcsonkítás, kínzás, erőszakos közösülés és más szexuális erőszak) elkövetését, az elrablást, az erőszakos eltüntetést, a lakhelyelhagyásra kényszerítést, az iskolák, kórházak, vallási létesítmények és a polgári lakosság számára menedékül szolgáló helyek elleni támadásokat, valamint az olyan magatartást, amely az emberi jogokkal való súlyos visszaélésnek, illetve azok megsértésének, vagy a nemzetközi humanitárius jog megsértésének minősül”; továbbá mint „egy olyan szervezet vezetőjét – ideértve bármely dél-szudáni kormányzati, ellenzéki, militáns vagy egyéb csoportot –, amely vagy amelynek tagjai a 6. és 7. pontban felsorolt tevékenységekben vesznek részt”.
      Mangok a dél-szudáni kormány elnöki gárdájának parancsnoka. Az elnöki gárda vezette a 2013. december 15-én kezdődött harcok nyomán Jubában végrehajtott műveleteket. Mangok végrehajtotta a nuer törzshöz tartozó katonák lefegyverzésére vonatkozó parancsot, majd elrendelte, hogy tankokkal támadjanak jubai politikai szereplőkre, aminek során megölték Riek Machar ellenzéki vezető 22 fegyvertelen testőrét és Gier Chuang Aluong korábbi belügyminiszter hét testőrét.
      Számos hiteles beszámoló alapján a jubai műveletek megkezdődésekor Mangok elnöki gárdája élen járt a nuer törzshöz tartozó polgári személyek jubai és Juba környéki lemészárlásában; az áldozatok közül sokakat tömegsírokba temettek. Egy-egy ilyen sírban állítólag 200–300 polgári személy holtteste található.
      6.   Peter GADET (más néven: a) Peter Gatdet Yaka; b) Peter Gadet Yak; c) Peter Gadet Yaak; d) Peter Gatdet Yaak; e) Peter Gatdet; f) Peter Gatdeet Yaka)

      Titulusa: a) vezérezredes; b) vezérőrnagy
      Születési ideje: 1957 és 1959 között.
      Születési helye: a) Mayom megye, Unity állam; b) Mayan, Unity állam.
      Az ENSZ általi jegyzékbe vétel dátuma: 2015. július 1.

         Egyéb információk: az SPLA-IO 2014. december 21-én kinevezett, műveletekért felelős vezérkarifőnök-helyettese. A parancsnoksága alatt álló egységek polgári személyekre – köztük nőkre – támadtak 2014 áprilisában Bentiuban, és ennek során etnikai alapon célzott kivégzéseket is végrehajtottak. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5879076
      Peter Gadet-t 2015. július 1-jén vették jegyzékbe a 2206 (2015) sz. ENSZ BT-határozat 7. pontjának a), d) és e) alpontja, valamint 8. pontja alapján a következők miatt: „olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is”; „a célzottan a polgári lakossággal, többek között nőkkel és gyermekekkel szembeni fellépés, ideértve az erőszakos cselekmények (gyilkosság, megcsonkítás, kínzás, erőszakos közösülés és más szexuális erőszak) elkövetését, az elrablást, az erőszakos eltüntetést, a lakhelyelhagyásra kényszerítést, az iskolák, kórházak, vallási létesítmények, a polgári lakosság számára menedékül szolgáló helyek elleni támadásokat, valamint az olyan magatartást, amely az emberi jogokkal való súlyos visszaélésnek, illetve azok megsértésének, vagy a nemzetközi humanitárius jog megsértésének minősül”; „a dél-szudáni fegyveres konfliktussal összefüggésben gyermekek toborzása fegyveres csoportokba vagy a fegyveres erőkbe”; továbbá mint „egy olyan szervezet vezetőjét – ideértve bármely dél-szudáni kormányzati, ellenzéki, militáns vagy egyéb csoportot –, amely vagy amelynek tagjai a 6. és 7. pontban felsorolt tevékenységekben vesznek részt”.

         További információk

      Peter Gadet az az Ellenzéki Szudáni Népi Felszabadító Hadsereg (SPLA-IO) parancsnoka. Az SPLA-IO olyan cselekményekben vett részt, amelyek elnyújtották a dél-szudáni konfliktust, ideértve az ellenségeskedés beszüntetéséről szóló 2014. januári megállapodás több ízben történő megsértését is.
      A Peter Gadet által vezetett erők megtámadták a Felső-Nílus államban lévő Kakát, és 2014 márciusának végén kiűzték onnan a Szudáni Népi Felszabadító Hadsereget (SPLA). Ezt követően Peter Gadet-t áthelyezték Jonglei államból Bentiuba – ahol Unity állam katonai kormányzójának nevezték ki –, hogy segítse a kormányellenes erőknek az alapvetően bol nuer törzshöz tartozó lakosság mobilizálására irányuló erőfeszítéseit. A későbbiekben Peter Gadet az SPLA-IO által végrehajtott támadásokat vezette Unity államban. A Peter Gadet vezette erők felelősek egy orosz vállalkozás által Unity államban épített, jelenleg félig kész állapotban lévő olajfinomítót ért károkozásért. Ugyanezen erők ellenőrzésük alá vonták a Tor Abyad és a Kilo 30 elnevezésű területeket Unity állam olajmezőin.
      2014 áprilisának közepétől 50 000 kormányellenes katona körbezárta Malakalt, a Bentiu elleni támadás előkészítéseként. 2014. április 15-én Peter Gadet csapatai megtámadták Bentiut, és előbb átvették, majd később elveszítették a város feletti ellenőrzést. A Peter Gadet által vezetett egységek 2014 áprilisában, Bentiu megtámadásakor polgári személyekre – köztük nőkre – támadtak, és ennek során etnikai alapon célzott kivégzéseket is végrehajtottak.
      Peter Gadet 2014 júniusában utasította az SPLA-IO parancsnokait, hogy toborozzanak fiatalokat a lázadók által megszállva tartott összes megyében.
      2014. október 25. és 29. között a Peter Gadet parancsnoksága alatt álló erők körbezárták és megtámadták Bentiut és Rubkonát. Október 29-én rövid időre elfoglalták Bentiut, majd visszavonultak.
      2014. december 21-én Peter Gadet-t az SPLA-IO műveletekért felelős vezérkarifőnök-helyettesének nevezték ki. Kinevezését követően az IGAD monitoring- és ellenőrzési mechanizmusa jelezte, hogy az SPLA-IO erők Unity, Felső-Nílus és Jonglei államban több ízben is megsértették az ellenségeskedés beszüntetéséről szóló megállapodást.


title: A Bizottság 868/2012/EU végrehajtási rendelete ( 2012. szeptember 24. ) az azorubin macska- és kutyatakarmány-adalékanyagként történő engedélyezéséről  EGT-vonatkozású szöveg

text:
               25.9.2012

               HU

               Az Európai Unió Hivatalos Lapja

               L 257/3

         A BIZOTTSÁG 868/2012/EU VÉGREHAJTÁSI RENDELETE
   (2012. szeptember 24.)
   az azorubin macska- és kutyatakarmány-adalékanyagként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

               (2)

               A „színezőanyagok” kategóriájának a „közösségi szabályok által takarmányszínezésre engedélyezett színezőanyagok, kivéve a patentkék V, a brillantzöld BS és a kantaxantin” rovatába sorolt azorubin (szinonima: karmazsin) macska- és kutyatakarmány-adalékanyagként történő felhasználását a 70/524/EGK irányelvnek megfelelően határozatlan időre engedélyezte. Az említett felhasználást ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok közösségi nyilvántartásába.

               (3)

               Az 1831/2003/EK rendelet 10. cikke (2) bekezdésének megfelelően kérelmet nyújtottak be az azorubin mint macska- és kutyatakarmány-adalékanyagnak az újraértékelésére, kérelmezve az adalékanyagnak az „érzékszervi tulajdonságokat javító adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2012. január 12-i véleményében (3) megállapította, hogy a javasolt használati feltételek mellett az azorubin nincs káros hatással sem az állatok vagy az emberek egészségére, sem a környezetre, és hatékony színezőanyag. A Hatóság arra a következtetésre jutott, hogy megfelelő védintézkedések megtétele mellett nem merülhetnek fel a felhasználót érintő biztonsági problémák.. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.

               (5)

               Az azorubin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

               (6)

               Mivel az azorubin engedélyezési feltételei módosulnak, és a biztonság tekintetében nem várható semmiféle közvetlen hatás, az engedélyezés előtt megfelelő időt kell hagyni arra, hogy az érdekelt felek felkészülhessenek az engedélyezésből adódó új követelmények teljesítésére. Indokolt továbbá átmeneti időszakot biztosítani a 70/524/EGK irányelvnek megfelelően engedélyezett azorubin, valamint az azorubint tartalmazó takarmányok meglévő készleteinek felhasználására.

               (7)

               A gazdasági szereplők számára aránytalanul bonyolult az olyan különböző adalékanyagokat tartalmazó takarmányok címkéinek többszöri és egyik napról a másikra történő átállítása, amelyeket az 1831/2003/EK rendelet 10. cikkének (2) bekezdése szerinti eljárásnak megfelelően, egymás után engedélyeztek, és amelyek tekintetében új címkézési szabályok követendők. Ezért helyénvaló csökkenteni a rájuk háruló adminisztratív terheket, megfelelő időt biztosítva számukra a címkézés gördülékeny átállítására.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és a „színezékek”: i. a takarmányt megszínező vagy annak színét helyreállító anyagok funkcionális csoportjába tartozó azorubin takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Címkézési követelmények
   Az azorubint tartalmazó takarmányokat legkésőbb 2013. május 25-ig e rendeletnek megfelelően kell címkézni.
   A 2013. május 25. előtt a 70/524/EGK irányelvnek megfelelően címkézett, azorubint tartalmazó takarmányok azonban, a készletek kimerüléséig továbbra is forgalomba hozhatók.
   3. cikk
   Átmeneti intézkedések
   Az azorubinnak vagy az azorubint tartalmazó takarmányoknak az e rendelet hatálybalépésének időpontjában még meglévő készletei a készletek kimerüléséig a 70/524/EGK irányelvben meghatározott feltételek mellett továbbra is forgalomba hozhatók és felhasználhatók.
   4. cikk
   Hatálybalépés
   E rendelet 2012. november 25-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 24-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 270., 1970.12.14., 1. o.

      (3)  EFSA Journal 2012; 10(2):2570.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  mg hatóanyag/kg 12 %-os nedvességtartalmú teljes értékű takarmányban

                     Kategória: érzékszervi tulajdonságokat javító adalékanyagok. Funkcionális csoport: színezékek

                  2a122

                  —

                  Azorubin vagy karmazsin

                                 Az adalékanyag összetétele

                              Azorubin

                                 A hatóanyag jellemzése

                                          1.

                                          Kémiai név: Dinátrium-4-hidroxi-3-(4-szulfonáto-1-naftil-azo)-naftalin-1-szulfonát

                                          2.

                                          Szinonimák: karmazsin, CI Food Red 3

                                          3.

                                          EINECS-szám: 222-657-4

                                          4.

                                          Kémiai képlet: C20H12N2Na2O7S2

                                          5.

                                          Tisztaság:

                                                      5.1.

                                                      Analitika: A színezőanyag legalább 85 %, nátriumsóként.

                                                      5.2.

                                                      4-amino-naftalin-1-szulfonsav és 4-hidroxi-naftalin-1-szulfonsav: legfeljebb 0,5 %

                                                      5.3.

                                                      Kiegészítő színezőanyagok: legfeljebb 2,0 %

                                                      5.4.

                                                      Vízben nem oldódó anyag: legfeljebb 0,2 %

                                                      5.5.

                                                      Nem szulfonált elsőrendű aromás aminok): legfeljebb 0,01 % (anilinként).

                                                      5.6.

                                                      Éterrel extrahálható anyagok: legfeljebb 0,2 % semleges közegben

                                 Analitikai módszer
                                  (1)

                              A takarmány-adalékanyag azorubintartalmának meghatározása: Spektrofotometria 516 nm-en vízben és vékonyréteg-kromatográfia (TLC) (FAO JECFA monographs n.1 (Vol 4) Combined compendium for food additive specifications).
                              A takarmány-adalékanyag azorubintartalmának meghatározása: spektrofotometria 516 nm-en vizes oldatban A Bizottság 2008/128/EK irányelve (2).

                  Macskák és kutyák

                  —

                  —

                  176

                              1.

                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.

                              2.

                              Biztonsági előírás: az anyag kezelésekor védőmaszk, védőszemüveg és bőrvédő eszköz használata kötelező.

                  2022. november 25.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  HL L 6., 2009.1.10., 20. o.


title: A Bizottság (EU) 2016/889 végrehajtási rendelete (2016. június 6.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               7.6.2016

               HU

               Az Európai Unió Hivatalos Lapja

               L 149/4

         A BIZOTTSÁG (EU) 2016/889 VÉGREHAJTÁSI RENDELETE
   (2016. június 6.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 6-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  259,4

                  MA

                  125,8

                  TR

                  66,0

                  ZZ

                  150,4

                  0709 93 10

                  TR

                  130,1

                  ZZ

                  130,1

                  0805 50 10

                  AR

                  186,6

                  MA

                  160,2

                  TR

                  75,0

                  ZA

                  189,0

                  ZZ

                  152,7

                  0808 10 80

                  AR

                  121,1

                  BR

                  114,8

                  CL

                  131,0

                  CN

                  102,3

                  NZ

                  153,4

                  PE

                  111,0

                  US

                  168,9

                  UY

                  107,2

                  ZA

                  125,8

                  ZZ

                  126,2

                  0809 10 00

                  TR

                  257,1

                  ZZ

                  257,1

                  0809 29 00

                  TR

                  564,8

                  US

                  721,3

                  ZZ

                  643,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/1147 végrehajtási rendelete (2017. június 28.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról (EGT-vonatkozású szöveg. )

text:
               29.6.2017

               HU

               Az Európai Unió Hivatalos Lapja

               L 166/32

         A BIZOTTSÁG (EU) 2017/1147 VÉGREHAJTÁSI RENDELETE
   (2017. június 28.)
   az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről, valamint a 2008/48/EK és a 2014/17/EU irányelv, továbbá az 596/2014/EU rendelet módosításáról szóló, 2016. június 8-i (EU) 2016/1011 európai parlamenti és tanácsi rendeletre (1) és különösen annak 20. cikke (1) bekezdésére,
   mivel:

               (1)

               A referenciamutatók fontos szerepet játszanak sok pénzügyi eszköz és pénzügyi ügylet árának meghatározásában, valamint számos befektetési alap teljesítményének mérésében. A referenciamutatók kezelése és az azokhoz való hozzájárulás sok esetben manipuláció kockázatának van kitéve, és az érintett személyek gyakran kerülnek szembe összeférhetetlenséggel.

               (2)

               Ahhoz, hogy a referenciamutatók betöltsék gazdasági szerepüket, reprezentatívnak kell lenniük az általuk tükrözött mögöttes piaci vagy gazdasági valóság tekintetében. Ha valamely referenciamutató már nem reprezentatív egy mögöttes piac, például a bankközi kamatlábak tekintetében, akkor fennáll a kockázata, hogy negatív hatást gyakorol, többek között a piac integritására, a háztartások finanszírozására (hitelek és jelzáloghitelek), valamint az Unión belüli vállalkozásokra.

               (3)

               Amennyiben egy konkrét referenciamutatót referenciaként használó pénzügyi eszközök, pénzügyi ügyletek és befektetési alapok összértéke magas, általánosságban növekednek a felhasználókat, a piacokat és az Unió gazdaságát érintő kockázatok. Az (EU) 2016/1011 rendelet ezért különböző kategóriákba tartozó referenciamutatókat hoz létre, és kiegészítő követelményeket ír elő egyes, kritikusnak tekintett referenciamutatók integritásának és megalapozottságának biztosítására, ideértve az illetékes hatóságok azon jogkörét, hogy bizonyos feltételek mellett valamely kritikus referenciamutató kezelését vagy az ahhoz való hozzájárulást kötelezővé tehetik.

               (4)

               A kritikus referenciamutatókat kezelők illetékes hatóságainak kiegészítő kötelezettségei és jogkörei szükségessé teszik a kritikus referenciamutatók meghatározásának hivatalos eljárását. Az (EU) 2016/1011 rendelet 20. cikkének (1) bekezdése szerint egy referenciamutató akkor tekinthető kritikusnak, ha közvetlenül vagy – több referenciamutató kombinációjában – közvetetten olyan pénzügyi eszközök és pénzügyi ügyletek referenciájaként vagy olyan befektetési alapok teljesítményének mérésére használják, amelyek összértéke az összes futamidő vagy adott esetben lejárat alapján számítva legalább 500 milliárd EUR.

               (5)

               Az (EU) 2016/1368 bizottsági végrehajtási rendelet (2) az (EU) 2016/1011 rendeletnek megfelelően megállapította a pénzügyi piacokon használt kritikus referenciamutatók jegyzékét. Az Európai Központi Bank által elvégzett adatelemzés és szolgáltatott adatok alapján megállapítható, hogy az egynapos euro indexátlagot (EONIA) referenciaként használó pénzügyi eszközök és pénzügyi ügyletek összértéke az Unióban meghaladja az (EU) 2016/1011 rendelet 20. cikkének (1) bekezdésében meghatározott 500 milliárd EUR-s küszöbértéket.

               (6)

               Az EONIA az Unión és az EFTA-n belüli bankközi piacon a panelbankok által végrehajtott fedezetlen egynapos hitelügyletek átlaga. Az euro-kamatcsereügyletek referencia-kamatlábaként használják. Következésképpen alapvető a jelentősége az euro-csereügyletek piacának működése és az Unió pénzügyi stabilitása szempontjából.

               (7)

               A pénzpiacokra vonatkozó statisztikai adatszolgáltatás keretében az 52 legnagyobb európai bank által benyújtott napi jelentésekre alapozva az Európai Központi Bank számításokat végzett, és megállapította, hogy a fedezetlen és fedezett piacon körülbelül 450 milliárd EUR-ra becsülhető az EONIA-t referenciaként használó, figyelembe vett pénzpiaci instrumentumok kintlévő összege, illetőleg 400 milliárd EUR-ra a bankok említett mintája esetében. Emellett a becslések szerint az egynapos euro-indexswapok (OIS) piacán a kereskedés legnagyobb része (mintegy 5,2 billió EUR névleges összegben) az EONIA-hoz kötött. Következésképpen az EONIA-t közvetlenül vagy – több referenciamutató kombinációjában – közvetetten olyan pénzügyi eszközök és pénzügyi ügyletek referenciájaként vagy olyan befektetési alapok teljesítményének mérésére használják, amelyek összértéke az összes futamidő vagy lejárat alapján számítva legalább 500 milliárd EUR.

               (8)

               Az EONIA-t ugyanazok a referenciamutató-kezelők állítják elő, mint az EURIBOR-t, és az EURIBOR-hoz bemeneti adatot szolgáltató panelbankok gyakorlatilag az EONIA bemenetiadat-szolgáltató panelbankjainak alcsoportját jelentik. Miközben az EURIBOR a hosszabb távú hitelnyújtást tükrözi, az EONIA az egynapos hitelnyújtásra vonatkozik. A pénzügyi piacok stabilitásához ezért elengedhetetlen az EONIA kritikus referenciamutatóként történő megjelölése.

               (9)

               A kritikus referenciamutatók (EU) 2016/1368 végrehajtási rendeletben meghatározott listáját ezért módosítani kell az EONIA felvételével.

               (10)

               Annak fényében, hogy az EONIA döntő szerepet tölt be a bankközi piacon és az Unióban nagyszámú származtatott terméknél hivatkozásként használják, e rendeletnek sürgősséggel hatályba kell lépnie.

               (11)

               Az e rendeletben előírt intézkedések összhangban vannak az Európai Értékpapír-bizottság véleményével,

         ELFOGADTA EZT A RENDELETET:
   1. cikk
   Az (EU) 2016/1368 végrehajtási rendelet mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 28-án.

            a Bizottság részéről

            az elnök

         Jean-Claude JUNCKER

      (1)  HL L 171., 2016.6.29., 1. o.

      (2)  A Bizottság (EU) 2016/1368 végrehajtási rendelete (2016. augusztus 11.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról (HL L 217., 2016.8.12., 1. o.).

      MELLÉKLET
      „
            MELLÉKLET

               A kritikus referenciamutatók jegyzéke az (EU) 2016/1011 rendelet 20. cikkének (1) bekezdése alapján

                        Szám

                        Referenciamutató

                        Referenciamutató-kezelő

                        Helyszín

                        1

                        Európai irányadó bankközi kamatláb (EURIBOR®)

                        European Money Markets Institute (EMMI) (Európai Pénzpiacok Intézete)

                        Brüsszel, Belgium

                        2

                        Egynapos euro indexátlag (EONIA®)

                        European Money Markets Institute (EMMI) (Európai Pénzpiacok Intézete)

                        Brüsszel, Belgium

                  ”


title: A Bizottság (EU) 2015/85 végrehajtási rendelete ( 2015. január 21. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               22.1.2015

               HU

               Az Európai Unió Hivatalos Lapja

               L 15/70

         A BIZOTTSÁG (EU) 2015/85 VÉGREHAJTÁSI RENDELETE
   (2015. január 21.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 21-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  285,0

                  IL

                  160,5

                  MA

                  126,0

                  TR

                  157,8

                  ZZ

                  182,3

                  0707 00 05

                  JO

                  241,9

                  MA

                  66,8

                  TR

                  179,2

                  ZZ

                  162,6

                  0709 91 00

                  EG

                  119,3

                  ZZ

                  119,3

                  0709 93 10

                  MA

                  235,4

                  TR

                  179,6

                  ZZ

                  207,5

                  0805 10 20

                  EG

                  50,2

                  MA

                  67,7

                  TN

                  52,0

                  TR

                  64,8

                  ZA

                  97,5

                  ZZ

                  66,4

                  0805 20 10

                  IL

                  141,6

                  MA

                  88,9

                  ZZ

                  115,3

                  0805 20 30, 0805 20 50, 0805 20 70, 0805 20 90

                  IL

                  115,2

                  JM

                  118,0

                  KR

                  153,2

                  MA

                  143,8

                  TR

                  114,1

                  ZZ

                  128,9

                  0805 50 10

                  TR

                  65,2

                  ZZ

                  65,2

                  0808 10 80

                  BR

                  65,4

                  CL

                  87,7

                  MK

                  24,4

                  US

                  185,5

                  ZZ

                  90,8

                  0808 30 90

                  CL

                  265,9

                  CN

                  92,1

                  US

                  138,7

                  ZZ

                  165,6

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 428/2014/EU végrehajtási rendelete ( 2014. április 25. ) a litvániai sertéshúspiacra vonatkozó rendkívüli támogatási intézkedések elfogadásáról, továbbá a lengyelországi sertéshúspiacra vonatkozó rendkívüli támogatási intézkedések elfogadásáról szóló 324/2014/EU végrehajtási rendelet módosításáról

text:
               26.4.2014

               HU

               Az Európai Unió Hivatalos Lapja

               L 125/64

         A BIZOTTSÁG 428/2014/EU VÉGREHAJTÁSI RENDELETE
   (2014. április 25.)
   a litvániai sertéshúspiacra vonatkozó rendkívüli támogatási intézkedések elfogadásáról, továbbá a lengyelországi sertéshúspiacra vonatkozó rendkívüli támogatási intézkedések elfogadásáról szóló 324/2014/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 220. cikke (1) bekezdésének a) pontjára,
   mivel:

               (1)

               A 2002/60/EK tanácsi irányelv (2) meghatározza azokat a minimumintézkedéseket, melyeket az afrikai sertéspestis elleni védekezés érdekében az Unió területén alkalmazni kell. Ennek megfelelően a 2014/43/EU bizottsági végrehajtási határozat (3) és az azt megerősítő 2014/93/EU bizottsági végrehajtási határozat (4), valamint a 2014/178/EU bizottsági végrehajtási határozat (5) alapján Litvániának biztosítania kell, hogy a járvány által érintett területe magában foglalja legalább az említett határozatok mellékleteiben felsorolt fertőzött területeket.

               (2)

               Litvánia 2014. február 17-én további megelőző intézkedéseket (6) vezetett be a fertőzött területen annak érdekében, hogy megakadályozza az afrikai sertéspestis terjedését és a kereskedelem további megzavarását Litvániában és más országokban. Ennek következtében az említett fertőzött területről származó élő sertéseket, köztük malacokat, valamint friss sertéshúst és sertéshústermékeket egyedi megfigyelési intézkedéseknek vetik alá, kötelezően megjelölik őket egy különleges állat-egészségügyi jelöléssel, valamint az egységes piacon belül bizonyos forgalombahozatali korlátozásokat alkalmaznak rájuk.

               (3)

               Az említett állat-egészségügyi intézkedések alkalmazásából adódó, az élő sertésekre, köztük malacokra, valamint a friss sertéshúsra és a sertéshústermékekre vonatkozó forgalombahozatali korlátozások jelentős árcsökkenéshez vezetnek, és fennakadást okoznak a malac- és sertéshúspiac működésében az érintett területeken. Ezért 2014. március 13-án Litvánia arra kérte a Bizottságot, hogy vezessen be rendkívüli piactámogatási intézkedéseket az 1308/2013/EU rendeletben foglaltak szerint. Ezen intézkedések kizárólag a korlátozások által közvetlenül érintett területen nevelt malacokra, sertésekre és kocákra vonatkoznak, és alkalmazási idejük csak a feltétlenül szükséges időtartamra terjedhet ki.

               (4)

               A támogatás összegét a malacok esetében egy bizonyos egyedszámig egyedenkénti összegben, a támogatási feltételeknek megfelelő egyéb állatok esetében pedig a sertéshús bizonyos mennyiségéig a hasított súly 100 kilogrammjaként kell megadni, az állatonkénti maximális támogatható hasított súly megállapításával. A támogatás összegét a legfrissebb piaci információkat figyelembe véve kell meghatározni.

               (5)

               Az érintett területeken nevelt malacok és egyéb sertések tekintetében a támogatás feltétele az állatok vágóhídra szállítása, levágása, valamint az érintett területeken a szállítás napján érvényben lévő, szigorított állat-egészségügyi szabályok betartása.

               (6)

               A 2014/236/EU bizottsági végrehajtási határozat (7) uniós pénzügyi támogatást rendel el azon sertéstartók számára, akik anyagi veszteséget szenvedtek el a fertőzött területeken sertéseik idő előtti levágása miatt, amire a betegség továbbterjedésével kapcsolatos kockázat minimalizálása érdekében került sor. Litvánia és Lengyelország a fertőzött területen csökkenteni kívánják a biológiai szempontból kevésbé biztonságos sertéstelepeken tartott, a betegségre fogékony állatállomány méretét, és ennek érdekében a gazdaságokat az állomány levágására és az új állomány beszerzésének legalább egy évig való elhalasztására ösztönzi (8). A fenti okokból, valamint a kettős finanszírozás elkerülése érdekében e rendelet szerint csak azoknak a sertéstartóknak fizethető támogatás, akik nem részesülnek a 2014/236/EU határozat szerint az idő előtti levágás után járó pénzügyi hozzájárulásban. Ugyanezzel az indokkal Lengyelország esetében is hasonló korlátozást kell bevezetni. Az 324/2014/EU bizottsági végrehajtási rendeletet (9) ezért ennek megfelelően módosítani kell.

               (7)

               Elő kell írni az illetékes litván hatóságok számára, hogy az összes szükséges ellenőrzési és felügyeleti intézkedést alkalmazzák, és a Bizottságot tájékoztassák erről. A támogatási feltételeknek megfelelő állatok szállítását és levágását az illetékes hatóságok felügyeletével kell végezni, amelyeknek arról is gondoskodniuk kell, hogy a vágásból származó termékek megfeleljenek a hatályos forgalombahozatali korlátozásoknak.

               (8)

               Az érintett területeken több héten át forgalombahozatali korlátozások voltak érvényben az élő sertések és malacok, valamint a friss sertéshús és a sertéshústermékek vonatkozásában, ami megzavarta a piaci folyamatokat, csökkentette a termelők bevételeit, valamint az állatok súlyának jelentős növekedéséhez, ezáltal pedig elfogadhatatlan állat-egészségügyi helyzet kialakulásához vezetett. Ezért az e rendeletben előírt intézkedéseknek azokra az állatokra is ki kell terjedniük, amelyeket a litván megelőző intézkedések elfogadása, azaz 2014. február 17. óta szállítottak vágóhídra. Mivel a piaci helyzetet és ezen intézkedés hatását a jövőbeni fejlemények fényében újra meg kell majd vizsgálni, az intézkedést csak három hónapig kell alkalmazni.

               (9)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   (1)   Litvánia felhatalmazást kap arra, hogy támogatást nyújtson az alábbi állatok levágásához:

               a)

               a 0103 91 10 KN-kód alá tartozó malacok;

               b)

               a 0103 92 19 KN-kód alá tartozó sertések;

               c)

               a 0103 92 11 KN-kód alá tartozó kocák.

         (2)   Az (1) bekezdésben említett támogatás csak akkor adható meg, ha az alábbi feltételek teljesülnek:

               a)

               a vonatkozó időszakokban az állatokat a 2014/43/EU vagy a 2014/93/EU végrehajtási határozat mellékletében vagy a 2014/178/EU végrehajtási határozat mellékletének II. részében vagy bármely más e tekintetben elfogadott bizottsági végrehajtási határozatban meghatározott területen tartották, és az ilyen területen tartott élő sertésekre, köztük malacokra, valamint az ilyen területen tartott állatokból származó sertéshúsra az afrikai sertéspestis kapcsán forgalombahozatali korlátozások vonatkoznak;

               b)

               az állatok 2014. február 17-én az a) pontban említett valamely területen tartózkodtak, vagy ezen időpont után az említett területen születtek és ott nevelték őket;

               c)

               a vágóhídra való szállításuk napján azon a területen, amelyen az állatok nevelkedtek, a Litván Állami Élelmiszerügyi és Állat-egészségügyi Szolgálat igazgatójának az afrikai sertéspestis ellen létrehozott pufferzóna kiterjesztéséről szóló, 2014. február 17-i B1-60. utasításában meghatározott további megelőző intézkedések, illetve egyéb idevágó nemzeti jogszabályok vannak érvényben, amelyek az afrikai sertéspestis kapcsán forgalombahozatali korlátozásokat vezetnek be az élő sertésekre és a sertéshúsra;

               d)

               betartják az a) pontban említett végrehajtási határozatokban lefektetett szabályokat, csakúgy mint a c) pontban említett megelőző intézkedéseket;

               e)

               az e cikk (1) bekezdésében meghatározott támogatást kérvényező sertéshústermelők nem részesülnek az idő előtti levágás után járó, a 2014/236/EU bizottsági végrehajtási határozat 1. cikkének (3) bekezdésében említett pénzügyi hozzájárulásban.

         2. cikk
   Az 1. cikkben meghatározott támogatás (a továbbiakban: támogatás) az 1306/2013/EU európai parlamenti és tanácsi rendelet (10) 4. cikke (1) bekezdésének a) pontja szerinti rendkívüli piactámogatási intézkedésnek minősül.
   3. cikk
   (1)   A sertéshústermelők a támogatást a 2014. február 17. és 2014. május 16. között levágott állatokra vonatkozóan kérvényezhetik.
   (2)   A támogatás összegét az 1. cikk (1) bekezdésének a) pontjában említett, vágásra szállított malacok esetében 10,8 EUR/egyed összegben, az 1. cikk (1) bekezdésének b) és c) pontjában említett, vágásra szállított állatok esetében pedig a feljegyzett hasított súlyt alapul véve 30 EUR/100 kg összegben kell megadni. A piaci fejleményekre tekintettel a Bizottság módosíthatja ezeket az összegeket.
   (3)   Az 1. cikk (1) bekezdésének b) és c) pontjában említett, 100 kilogrammnál nagyobb hasított súlyú állatok után kérvényezhető támogatás összege nem haladhatja meg a (2) bekezdésben a 100 kilogramm hasított súlyú sertések esetében meghatározott támogatás összegét.
   (4)   A támogatást, amely az 1. cikk (1) bekezdésének a) pontjában említett állatok esetében legfeljebb összesen 7 600 malac, az 1. cikk (1) bekezdésének b) és c) pontjában említett állatok esetében pedig legfeljebb összesen 700 tonna hasított súlyú sertés után adható, ötven százalékban az uniós költségvetésből kell finanszírozni.
   (5)   A kiadások csak akkor finanszírozhatók uniós forrásból, ha Litvánia 2014. augusztus 31-ig kifizeti a támogatásokat a kedvezményezetteknek.
   (6)   A támogatást Litvánia csak az 1. cikk (1) bekezdésében említett állatok levágása után és a 4. cikk szerinti ellenőrzések elvégzése után fizetheti ki.
   4. cikk
   (1)   Litvánia minden szükséges intézkedést megtesz, beleértve az átfogó adminisztratív és fizikai ellenőrzéseket, annak érdekében, hogy biztosítsa az e rendeletben meghatározott előírások teljesülését. Emellett a litván hatóságok:

               a)

               az állatok származási és rendeltetési helyét is feltüntető, súlymérésre és számolásra vonatkozó űrlapokat tartalmazó, szabványos ellenőrzőlisták segítségével felügyelik az állatoknak a mezőgazdasági üzemből a vágóhídra való szállítását;

               b)

               biztosítják, hogy az azokból az állatokból származó hús, amelyek után támogatást adtak, megfeleljen az 1. cikk (2) bekezdésének a) pontjában említett területekre vonatkozó korlátozásoknak;

               c)

               naptári hónaponként legalább egyszer adminisztratív és számviteli ellenőrzést végeznek valamennyi érintett vágóhídnál, ezzel biztosítva, hogy 2014. február 17., illetve az utolsó ilyen ellenőrzés óta valamennyi olyan vágásra szállított állatot, amelyre támogatást lehet kérvényezni, valamint a belőlük származó húst a rendelet előírásainak megfelelően kezeltek;

               d)

               helyszíni ellenőrzéseket végeznek és ezekről részletes jegyzőkönyvet készítenek, amely a következő adatokat is magában foglalja:

                           i.

                           a mezőgazdasági üzemből elszállított malacok, sertések és kocák súlya és száma szállítási tételenként, a vágóhídra való elszállításuk és megérkezésük dátuma és ideje;

                           ii.

                           a vágóhídon levágott malacok, sertések és kocák száma, az állatok szállítására vonatkozó engedély, a sertések és kocák hasított súlya egyedenként, valamint az e rendelet hatálybalépése után levágott állatok esetében a szállítóeszköz plombaszáma.

         (2)   Az (1) bekezdésben említett ellenőrzéseket és vizsgálatokat a támogatás kifizetése előtt kell elvégezni. Litvánia e rendelet hatálybalépésétől számítva legfeljebb 10 napon belül tájékoztatja a Bizottságot az e cikk alapján bevezetett intézkedésekről és ellenőrzésekről.
   5. cikk
   (1)   Litvánia minden szerdán az alábbiakról tájékoztatja a Bizottságot az előző hétre vonatkozóan:

               a)

               az e rendeletnek megfelelően vágásra szállított malacok, kocák és egyéb sertések száma, valamint az 1. cikk (1) bekezdésének b) és c) pontjában említett kocák és sertések esetében a hasított súly összesen;

               b)

               a pénzügyi költségek becsült összege az 1. cikk (1) bekezdésében meghatározott valamennyi állatkategóriára vonatkozóan.

         Az első tájékoztatásban a 2014. február 17. óta e rendeletnek megfelelően vágásra szállított állatokról kell beszámolni. Az első albekezdésben előírt kötelezettség 2014. május 21-ig van érvényben.
   (2)   Litvánia legkésőbb 2014. június 30-ig részletes jelentést küld a Bizottságnak e rendelet végrehajtásáról, beleértve az e rendelet 4. cikkének megfelelően elvégzett ellenőrzések, vizsgálatok és felügyeleti intézkedések végrehajtásának részleteit is.
   6. cikk
   A 324/2014/EU végrehajtási rendelet 1. cikkének (2) bekezdése az alábbi d) ponttal egészül ki:

               „d)

               az e cikk (1) bekezdésében meghatározott támogatást kérvényező sertéshústermelők nem részesülnek az idő előtti levágás után járó, a 2014/236/EU bizottsági végrehajtási határozat (11) 1. cikkének (3) bekezdésében említett pénzügyi hozzájárulásban.

         7. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 25-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  A Tanács 2002. június 27-i 2002/60/EK irányelve az afrikai sertéspestis elleni védekezésre vonatkozó külön rendelkezések megállapításáról (HL L 192., 2002.7.20., 27. o.).

      (3)  A Bizottság 2014. január 27-i 2014/43/EU végrehajtási határozata az afrikai sertéspestis litvániai előfordulásával összefüggő egyes átmeneti védekezési intézkedésekről (HL L 26., 2014.1.29., 44. o.).

      (4)  A Bizottság 2014. február 14-i 2014/93/EU végrehajtási határozata az afrikai sertéspestis litvániai előfordulásával összefüggő egyes védekezési intézkedésekről (HL L 46., 2014.2.18., 20. o.).

      (5)  A Bizottság 2014. március 27-i 2014/178/EU határozata az egyes tagállamokban előforduló klasszikus sertéspestissel kapcsolatos járványügyi intézkedésekről (HL L 95., 2014.3.29., 47. o.).

      (6)  A Litván Állami Élelmiszerügyi és Állat-egészségügyi Szolgálat igazgatójának az afrikai sertéspestis ellen létrehozott pufferzóna kiterjesztéséről szóló 2014. február 17-i B1-60. utasítása.

      (7)  A Bizottság 2014. április 24.-i 2014/236/EU végrehajtási határozata az afrikai sertéspestis ellen Észtországban, Lettországban, Litvániában és Lengyelországban foganatosított megfigyelési és egyéb sürgősségi intézkedésekkel kapcsolatos uniós pénzügyi hozzájárulásról (HL L 125,, 2014.4.26., 86. o.)

      (8)  A Litván Állami Élelmiszerügyi és Állat-egészségügyi Szolgálat igazgatójának 2011. július 11-i B1-384. utasítása.

      (9)  A Bizottság 2014. március 28-i 324/2014/EU végrehajtási rendelete a lengyelországi sertéshúspiacra vonatkozó rendkívüli támogatási intézkedések elfogadásáról (HL L 95., 2014.3.29., 24. o.)

      (10)  Az Európai Parlament és a Tanács 2013. december 17-i 1306/2013/EU rendelete a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).


title: A Bizottság (EU) 2017/1555 végrehajtási rendelete (2017. szeptember 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Πευκοθυμαρόμελο Κρήτης (Pefkothymaromelo Kritis) [OEM])

text:
               15.9.2017

               HU

               Az Európai Unió Hivatalos Lapja

               L 237/64

         A BIZOTTSÁG (EU) 2017/1555 VÉGREHAJTÁSI RENDELETE
   (2017. szeptember 12.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Πευκοθυμαρόμελο Κρήτης (Pefkothymaromelo Kritis) [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Görögország kérelmét (2) a „Πευκοθυμαρόμελο Κρήτης” (Pefkothymaromelo Kritis) elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Πευκοθυμαρόμελο Κρήτης” (Pefkothymaromelo Kritis) elnevezést be kell jegyezni,

         ELFOGADTA EZT A RENDELETET:
   1. cikk
   A „Πευκοθυμαρόμελο Κρήτης” (Pefkothymaromelo Kritis) (OEM) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.4. osztályba – Egyéb állati eredetű termékek (tojás, méz, különböző tejtermékek a vaj kivételével stb.) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 12-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 108., 2017.4.6., 20. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2015/2387 végrehajtási rendelete (2015. december 17.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               18.12.2015

               HU

               Az Európai Unió Hivatalos Lapja

               L 332/114

         A BIZOTTSÁG (EU) 2015/2387 VÉGREHAJTÁSI RENDELETE
   (2015. december 17.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 17-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  236,2

                  MA

                  90,9

                  TR

                  117,9

                  ZZ

                  148,3

                  0707 00 05

                  EG

                  174,9

                  MA

                  82,9

                  TR

                  150,0

                  ZZ

                  135,9

                  0709 93 10

                  MA

                  55,7

                  TR

                  155,4

                  ZZ

                  105,6

                  0805 10 20

                  EG

                  57,7

                  MA

                  64,7

                  TR

                  58,4

                  ZA

                  48,6

                  ZZ

                  57,4

                  0805 20 10

                  MA

                  74,3

                  ZZ

                  74,3

                  0805 20 30, 0805 20 50, 0805 20 70, 0805 20 90

                  IL

                  110,0

                  TR

                  68,9

                  ZZ

                  89,5

                  0805 50 10

                  TR

                  89,2

                  ZZ

                  89,2

                  0808 10 80

                  CA

                  151,7

                  CL

                  82,8

                  US

                  157,8

                  ZA

                  141,1

                  ZZ

                  133,4

                  0808 30 90

                  CN

                  63,2

                  TR

                  128,4

                  ZZ

                  95,8

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.